تورکیه پرزیدنتی رجب طیب اردوغان امریکانین سوریه-نین قوزیی ینده لازیم اولان آددیم‌لاری آتمادیغی تقدیرده تورکیه‌نین ترور تشکیلاتی پ.کا.کا/ی.پ.گ-یه قارشی لازیمی تدبیرلری گؤره جگینی بیلدیردی.
تورکیه پرزیدنتی رجب طیب اردوغان صدری اولدوغو عدالت و اینکیشاف پارتیسی‌نین (آک پارتی) تورکیه بؤیوک میللت مجلیسینده کی قروپ توپلانتی‌سیندا چیخیش ائتدی.
اردوغان چیخیشیندا امریکانی سوریه-نین منبیچ بؤلگه‌سینه یئرلشدیردیگی ترور تشکیلاتی پ.کا.کا-نین داوامی پ.ی.د-ی.پ.گ-نین عضوو اولان تروریست لری بورا‌دان چیخارتما باره‌سینده وئردیگی سؤزه عمل ائتمه‌یه چاغیردی.
تورکیه و امریکا آراسیندا ژوئن آیی نین 4-ده بونونلا باغلی راضیلاشما الده ائدیلدیگینی خاطیرلا‌دان اردوغان: "منبیچ-ده تقویم 90 گون ایدی. تأسف کی، ایشلمه‌دی. ایشلمه‌سه ده، بیز اورادا دا اؤز ایشیمیزی اؤزوموز گؤرریک. فرات چایی‌نین دوغوسوندا لازیم اولان آددیم‌لار آتیلا‌جاق. ی.پ.گ/پ.ی.د-یه، داها دوغروسو، پ.کا.کا-یا قارشی لازیمی تدبیرلری ان یوکسک سویه‌ده گؤرجییک. بوتون بون‌لار تکجه اؤلکه‌میزین امین-آمان‌لیغی اوچون دئییل، او اؤلکه‌ده یاشایان اینسان‌لارین دا امین-آمان‌لیغی اوچون‌دور" دئدی.
